คำสั่ง ม.44 ต่ออายุกรรมการ กสทช. อยู่ยาวไปจนกว่าจะแก้ปัญหา
ทั้งทีวีดิจิทัลและโทรคมนาคมจบ,ผู้สื่อข่าวรายงานว่า เมื่อวันที่ 13 มิ.ย.ที่ผ่านมา คณะรักษาความสงบ แห่งชาติ (คสช.) ได้ออกคำสั่งหัวหน้าคณะรักษาความสงบแห่งชาติที่ 7/2562 เรื่องมาตรการแก้ไขปัญหาความต่อเนื่องของกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) โดยสาระสำคัญหลัก คือ 1.ให้ระงับการสรรหาและคัดเลือกบุคคลเพื่อแต่งตั้งเป็นกรรมการ กสทช. ไว้ก่อน จนกว่า พ.ร.บ.องค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม (พ.ร.บ.กสทช.) ฉบับแก้ไขเพิ่มเติม ในส่วนที่เกี่ยวกับกระบวนการสรรหาและคัดเลือกบุคคลเพื่อแต่งตั้งกรรมการ กสทช.ใช้บังคับ หรือจนกว่านายกรัฐมนตรี โดยความเห็นชอบของ ครม.จะมีคำสั่งเป็นอย่างอื่น 2.กรณีกรรมการ กสทช.พ้นจากตำแหน่งด้วยอายุครบ 70 ปีบริบูรณ์นั้น ขอให้ กสทช.ที่จะพ้นตำแหน่งยังปฏิบัติหน้าที่ไปจนกว่า พ.ร.บ.กสทช.จะมีผลบังคับใช้ หรือจนกว่าจะพ้นตำแหน่งเพราะเหตุอื่น 3.หากมีกรรมการ กสทช.มีเหตุพ้นตำแหน่งด้วยเหตุผลอื่นให้กรรมการ กสทช.เท่าที่เหลือปฏิบัติหน้าที่ต่อไปได้,ผู้สื่อข่าวรายงานเพิ่มเติมว่า การออก ม.44 ดังกล่าว เป็นความพยายามของนายฐากร ตัณฑสิทธิ์ เลขาธิการ กสทช.ที่ต้องการให้บอร์ด กสทช.ชุดปัจจุบันยังคงทำหน้าที่ต่อไป จนกว่าการแก้ไขปัญหาอุตสาหกรรมทีวีและโทรคมนาคมจะแล้วเสร็จ ประกอบกับตาม พ.ร.บ.กสทช.ฉบับเดิม เมื่อกรรมการ กสทช. อายุครบ 70 ปี ถือว่าพ้นหน้าที่ กสทช.โดยสมบูรณ์ โดยปี 63 จะมี กสทช. 2 คน คือ พล.อ.สุกิจ ขมะสุนทร และนายประเสริฐ ศีลพิพัฒน์ อายุครบ 70 ปีบริบูรณ์ ทั้งนี้ หากไม่มีการแก้ไขด้วยการออกคำสั่ง คสช.ครั้งนี้ จะทำให้กรรมการ กสทช.เหลือเพียง 4 คน คือ พ.อ.นที ศุกลรัตน์, นพ.ประวิทย์ ลี่สถาพรวงศา, นายธวัชชัย จิตภาษ์นันท์, พล.ท.พีรพงษ์ มานะกิจ เท่านั้น,ซึ่งจะประสบปัญหาในการทำงานมาก เนื่องจากทั้ง 4 คน มีความเห็นที่แตกต่างกันอย่างชัดเจนตลอดเวลาการทำงานเกือบ 10 ปี ทั้งนี้ กสทช.ชุดปัจจุบัน เข้ามาดำรงตำแหน่งเมื่อปี 54 ที่ผ่านมา ซึ่งตามกฎหมายเดิม กสทช.มีวาระการดำรงตำแหน่ง 6 ปี แต่เมื่อวันที่ 24 เม.ย.61 คสช.มีคำสั่งที่ 7/2561 ให้ระงับกระบวนการสรรหา และให้ดำรงตำแหน่งเดิมไปก่อนจนกว่าจะมีคำสั่งเป็นอย่างอื่น ดังนั้น หากนายฐากรต้องแก้ไขปัญหาทีวีดิจิทัลและโทรคมนาคมให้สัมฤทธิผล ก็ต้องให้กรรมการ กสทช.ชุดปัจจุบันอยู่ไปจนกว่าการแก้ไข พ.ร.บ.กสทช. เพื่อการสรรหากรรมการ กสทช.ชุดใหม่จะแล้วเสร็จ.
คณะรักษาความสงบ แห่งชาติ (คสช.) ได้ออกคำสั่งหัวหน้าคณะรักษาความสงบแห่งชาติที่ 7/2562 เรื่องมาตรการแก้ไขปัญหาความต่อเนื่องของกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
คสช.,การสรรหา,ฐากร ตัณฑสิทธิ์,กสทช.,ทีวีดิจิทัล,โทรคมนาคม,ม.44